open-index/open-wikipedia-markdown huggingface dataset:
Mastacideidae

* *[[Mastacides]]*
* *[[Paramastacides]]*

**Mastacideidae** er en gruppe av rettvingene (Orthoptera)  og tilhører en familiegruppe blant  gresshoppene.  

## Utseende

## Levevis

## Utbredelse
Familien finnes bare i India.

## Systematisk inndeling

* ** [[vingede insekter]]** (Pterygota) 
** **[[Neoptera]]** («nyvinger»)
*** **[[Orthopteroida]]**  («gresshoppelignende insekter»)
**** Orden rettvinger (Orthoptera) 
***** Underorden **[[gresshopper]]** (Caelifera) 
****** Overfamilie Eumastacoidea
******* Familie Mastacideidae Rehn, 1948
******** Slekten *[[Mastacides]]* Bolívar, 1899 – 7 arter
******** Slekten *[[Paramastacides]]* Descamps, 1974 – 3 arter

## Kilder
* Liste over artene, fra Orthoptera Species File Online

## Eksterne lenker
* 
* Norsk Entomologisk forening
Pyramid Lake (California)

**Pyramid Lake** er en kunstig innsjø som ligger på grensa mellom Angeles National Forest og Los Padres National Forest i den nordvestre delen av Los Angeles County, California. Innsjøen ble dannet i 1973, etter byggingen av Pyramid-demningen i elva Piru Creek (ei bielv til Santa Clara River). Dammen rommer 222&nbsp;000 m³, og ligger 786 moh. 

Pyramid Lake er en del av California Aqueduct. Nedstrøms ligger Lake Castaic, som er endepunktet for den vestre delen av akvedukten. Pyramid og Castaic fungerer som øvre og nedre reservoar for Pyramid Lake vannkraftverk. Navnet på innsjøen kommer fra «Pyramid Rock», en pyramideliknende åsside som ble dannet i forbindelse med en veiutbygging i 1932 (Route 99).
Betsiamites

**Betsiamites** (eller *Bersimis*) er ei elv i Côte-Nord-distriktet i Québec, Canada. Elva er 386 km lang og renner sørøstover ut i Atlanterhavet via St. Lawrence-bukta ved Innu-bosetningen Betsiamites et par mil sørvest for Outardes' munning.

Det er 2 vannkraftverk i elva: Bersimis 1-demningen og Bersimis 2-demningen.

## Eksterne lenker
* Hydro-Québec – Système hydrique de la rivière Bersimis.
Erik Borge

**Erik Orre Borge** (1924–2008) var en norsk filmprodusent, manusforfatter og kortfilmskaper. Han er mest kjent som administrerende direktør og kunstnerisk leder for Norsk Film gjennom tre tiår.

Under den andre verdenskrig var han kvartermester i Marinen og han deltok aktivt i destruksjonen av miner i Kirkenes i 1945.

Etter krigen ble han engasjert av det svenske filminstituttet og studerte hos Arne Sucksdorff i Stockholm, samt en kortere periode ved New York University i 1947.

Tilbake i Oslo var Borge med på oppstarten av ABC-Film i 1950, der han regisserte en rekke kortfilmer, blant disse den prisbelønte filmen *Nedfall* – senere regnet som Norges første frie, kunstneriske kortfilm. I ABC-film regisserte han også spillefilmen *[[Trost i taklampa (film)|Trost i taklampa]]* etter Alf Prøysens roman, og sto som norsk produsent av filmen *[[Sult (film)|Sult]]*, etter Knut Hamsuns roman med samme navn, med danske Henning Carlsen som regissør.

I 1964 var han blant «De 44» som boikottet norsk filmpolitikk, og etter en kort og intens strid rundt lederskapet av Norsk Film A/S ble Borge utnevnt til selskapets adm.dir. og kunstneriske leder. Under Borges ledelse produserte Norsk Film A/S ca. 75 spillefilmer, og etter sin avgang i 1984 og frem til 1991 fungerte han som konsulent i selskapet.
Sammen med Axel Helgeland startet han så produksjonsselskapet Northern Lights Productions, som var aktivt i perioden 1991-2002.  

I 1989 mottok Borge Amandafestivalens ærespris i Haugesund.

## Premier
* Heders-Amanda 1989 
## Verk
* 1994 – *[[Trollsyn]]*.  Produsent.
* 1991 – *[[Kvitebjørn Kong Valemon (film)|Kvitebjørn Kong Valemon]]*.  Manus.
* 1989 – *[[En håndfull tid]]*.  Manus.
* 1970 – *[[En dag i Ivan Denisovitsj' liv (film)|En dag i Ivan Denisovitsj' liv]]*.  Produsent.
* 1969 – *[[An-Magritt (film)|An-Magritt]]*.  Produsent.
* 1966 – *[[Sult (film)|Sult]]*.  Produsent.
* 1964 – *[[Nedfall]]*.  Kortfilm.
* 1962 – *[[Prozur u svet]]*.  Manus og regi.
* 1960 – *[[Mellom togene]]*
* 1957 – *[[Ola på kryss og tvers]]*
* 1955 – *[[Trost i taklampa (film)|Trost i taklampa]]*.  Manus og regi.
* 1953 – *[[Hamskifte (film)|Hamskifte]]*
* 1952 – *[[Byens bad]]*
* 1952 – *[[Renholdsverket]]*.  Kortfilm.
* 1950 – *[[Marianne på sykehus]]*.  B-fotograf.
* 1950 – *[[Et hörn i norr]]*.  Ass til Arne Sucksdorff
* 1947 – *[[Den drömda dalen]]*.  Sucksdorffs ass.

## Referanser


## Eksterne lenker
*
Georgios Papandreou (født 1952)

**Georgios A. Papandreou** (gresk: Γεώργιος Α. Παπανδρέου; født 1952) er en gresk politiker. I oktober 2009 vant han og sosialistpartiet PASOK parlamentsvalget i Hellas, og han var statsminister fra 6. oktober 2009 til 11. november 2011.

Fra 1999 til 2004 var Papandreou utenriksminister i Hellas. Siden februar 2004 har han vært partileder for PASOK og i 2006 ble han valgt til leder i Sosialistinternasjonalen. 

## Biografi
Georgios A. Papandreou er sønn av Andreas Papandreou og barnebarn av Georgios Papandreou, begge tidligere statsledere. Han ble født i Saint Paul i Minnesota i USA mens faren hadde en stilling ved universitetet der. Han gikk senere på skole i Toronto i Canada og har utdannelse fra Amherst College, Stockholms universitet, London School of Economics og Harvard University.

Han vendte tilbake til Hellas etter den greske militærjuntaens fall i 1974 og ble aktiv i farens parti PASOK. Han har sittet i det greske parlamentet siden 1996 og vært utdannelsesminister og utenriksminister.
## Referanser

## Eksterne lenker
*
Tore Breda Thoresen

**Tore Breda Thoresen** (1923–2008) var en norsk dramaturg, tv-regissør og filmfotograf som var ansatt i NRK i over 30 år.

Hans studier i sosialøkonomi ble avbrutt i 1943, og 1946-48 studerte han heller film i London,  før han ble med i Norsk Filmforbund av 1948 der han ble leder 1955. Han var med i oppstarten av kortfilm-selskapet ABC-Film i 1950. I 1964 gjennomførte han, Arne Skouen og Carsten E. Munch, opprøret De 44 som skapte det nye Norsk Film A/S. Siden 1959 jobbet han mest for NRK og Fjernsynsteatret der han i 1967 ble sjef etter Arild Brinchmann. Der dramatiserte han noveller av Bjørg Vik og Torborg Nedreaas. Han gikk av i 1980 og ble konsulent. For Statens Teaterskole satt han i styret 1967-79, og for Statens Filmproduksjonsutvalg fra 1984.
## Premier
* Statens Filmstipend 1953 på kroner 

## Verk
* 1996 – *[[Gjester i studio]]*.  Om De 44-aksjonen
* 1964 – *[[Den fjerde nattevakt]]*.  TV.
* 1959 – *[[Jakten]]*.  Foto.
* 1955 – *[[Trost i taklampa (film)]]*.  Foto.
* 1951 – *[[Kranes konditori]]*.  Ass.kamera.
* 1951 – *[[Flukten fra Dakar]]*.  B-kamera.
* 1949 – *[[Svendsen går videre]]*.  B-kamera.
## Referanser


## Eksterne lenker
*
Subic Bay

**Subic Bay** er ei bukt som utgjør en del av Luzonhavet på vestkysten av øya Luzon på Filippinene, omkring 100&nbsp;km nordvest for Manilabukten. Ved dens kyst lå det tidligere en stor amerikansk flåtebase, U.S. Naval Base Subic Bay. Nå er det et industri- og handelsområde som har navnet Subic Bay Freeport Zone.

## Skipsvrak i Subic Bay
De fleste av vrakene i Subic Bay stammer enten fra den spansk-amerikanske krigen i 1898 eller fra andre verdenskrig, hvor en rekke japanske skip ble senket av amerikanske fly.

***El Capitan*** var et fraktskip på nesten 3&nbsp;000 tonn og knapp 130 meter langt. Det sank i Subic Bay hvor det sitter på en skrånende bunn.

Helvetesskipet ***Oryoku Maru:***  Den 15. desember 1944 sank det med 1&nbsp;619 amerikanske og britiske krigsfanger om bord. Skipet ble senket av et kraftig bombardement fra amerikanske jagere mens det var på vei fra Subic Bay til Japan. Skipet var mindre enn en halv kilometer fra Alava-kaien da det ble angrepet. Rundt 300 fanger døde under den korte reisen fra Manila og under angrepet.

***Seian Maru:*** Under et luftangrep mot Subic Bay ble det 3&nbsp;712 tonn tunge fraktskipet *Seian Maru* bombet og senket. Det skjedde 19. desember 1944, kun fire dager etter senkningen av *Oryoku Maru*.

**LST ([[Landing Ship Tank]]):** Dette er et av de større LSTer som er spredt på bunnen av Subic Bay. Det fikk åpnet bunnventilene i 1946, midt i Subic Bay mellom den sørlige enden av rullebanen og Grande Island.

Det gamle USS *New York*, som var blitt omdøpt til USS ***Rochester*** i 1917: I begynnelsen av den japanske invasjonen av Filippinene, fungerte dette skipet som flytende verksted og lager. Selv om det allerede var tatt ut av tjeneste var det pansrede skroget for verdifullt til at man kunne la det erobres, så bunnventilene ble åpnet i desember 1941 av amerikanske styrker.

***San Quentin:*** Under den spansk-amerikanske krigen i 1898, lot spanjolene deres skip *San Quentin* gå ned i håp om å blokkere passasjen mellom Grande Island og Chiquita Islands ved munningen av Subic Bay.

## Eksterne lenker
* Subic Bay Area Tourist, Visitor and Accommodation Information (engelsk)
* Satellitfoto fra mars 2004
* Subic Bay Philippines  (engelsk)
* Subic Bay News (engelsk)
* Nyheter og informasjon om Subic Bay (engelsk)
Burmaveien (Asia)

**Burmaveien** (engelsk: *Burma Road*, kinesisk: 滇缅公路) er en bilvei som forbinder Burma (også kalt Myanmar) med Kina. Den forbinder Kunming i Yunnan med Lashio i Burma. Da den ble bygget var Burma en britisk kronkoloni.

Veien er 1&nbsp;154&nbsp;km lang, følger en karanevei og går i gjennom barske fjellområder. Største høyde er 4&nbsp;700 moh.

Strekningen fra Kunming til den burmesiske grensen ble bygget av 200&nbsp;000 kinesiske arbeidere under andre kinesisk-japanske krig i 1937 og ble ferdig i 1938. Veien spilte en stor strategisk rolle i andre verdenskrig, hvor britene benyttet Burmaveien til å sende krigsmateriell til Kina før Japan kom i krig med Storbritannia. Denne transporten fant sted som følge av at japanerne hadde tatt kontroll over de kinesiske havnebyene. Forsyninger ble losset i Rangoon (nå Yangon) og sendt med jernbane til Lashio, hvor veien startet i Burma. Etter at japanerne hadde løpt Burma over ende i 1942, måtte de allierte forsyne Chiang Kai-shek og nasjonalistkineserne via luftveien. Disse forsyningene ble fløyet fra flyplasser i Assam i India over den østlige delen av Himalaya. I 1942 fant slaget om Yunnan-Burma-veien sted på denne veien. 

Etter krav fra USA og til Winston Churchills store skuffelse, fikk britiske styrker tildelt den primære oppgaven i Stillehavskrigen ved å gjenerobre Burma og gjenåpne forbindelsen over land til Kina. Under britisk kommando beseiret indiske, britiske, kinesiske og amerikanske tropper, sistnevnte under kommando av ''Vinegar Joe'' Stilwell et japansk forsøk på å erobre Assam og gjenerobret i stedet det nordlige Burma. Etter at japanerne hadde erobret Lashio i april 1942, måtte de allierte bygge en ny vei, Ledoveien (også kalt Stilwell-veien), som forløp fra Ledo i Assam, gjennom Myitkina hvor den møtte den gamle Burmaveien ved Wandingzhen, i Yunnan i Kina. Den var 770&nbsp;km lang, og de første lastebilene kom frem til den kinesiske grensen via denne veien den 28. januar 1945. (Winston Churchill, Andre verdenskrig, bd. VI, kap. 11.)

## Referanser


## Litteratur
* Jon Latimer, *Burma: The Forgotten War*, John Murray, (2004). ISBN 0-7195-6576-6.

## Eksterne lenker
* Bilder av Burmaveien 
* WW2 - Felttoget i Burma Video om Burmaveien 
* WWII - Why We Fight - The Battle of China 1943 video 1
* WWII - Why We Fight - The Battle of China 1943 video 2
* Life-line to China Re-Opened, 1945/02/12 (1945) *[[Universal Studios|Universal Newsreel]]*
* The Ghost Road Mark Jenkins, *Outside Magazine*, Oktober 2003
* Blood, Sweat and Toil along the Burma Road  Donovan Webster, *National Geographic Magazine*, November 2003
* Burma Road on bicycle Erin O'Brien, *The Cultured Traveler*, Vol 6., April 2004
* China to Europe via a new Burma road  David Fullbrook, *Asia Times*, 23. september 2004
* On the way to Mandalay* [[The Sydney Morning Herald]]*, 16. august 2008
* Los Angeles Times, "Burma's Stilwell Road: A backbreaking WWII project is revived", 30. desember 2008
Bjarke Sahl

**Bjarke Sahl**, tidligere Bjarke Torben Sahl Kristensen, (født 9. april 1956) er en dansk og norsk sjakkspiller. Han er Internasjonal mester i sjakk.

Bjarke Sahl har bodd i Norge fra 1997. Han meldte i 2007 overgang fra Danmark til Norge og ble dermed av Verdenssjakkforbundet FIDE pr 1. oktober 2007 registrert som Norge sin 20. IM.

Bjarke Sahl delte førsteplassen i det danske mesterskapet i 1981, men tapte omkampen.

Han har tre inntegninger i stormester-tittelen, men har til nå ikke klart kravet om å oppnå en egen FIDE-rating på 2500.

Bjarke Sahl var generalsekretær i Norges Sjakkforbund og Ungdommens Sjakkforbund i åra 1998 – 2005.

## Kilder
* Norsk Sjakkblad 

## Referanser


## Eksterne lenker
* 
* Bjarke Sahls sjakkpartier i Norge hos NorBase som «utenlandsk spiller» 
* Bjarke Sahls sjakkpartier i Norge hos NorBase som «norsk spiller»
Pyramid Lake

**Pyramid Lake** kan referere til:

*Pyramid Lake (Alberta), Canada
*Pyramid Lake (California), USA
*Pyramid Lake (El Dorado County, California), USA
*Pyramid Lake (Nevada), USA
*Pyramid Lake (New York), USA
*Pyramid Lake (Washington), USA
Regimen sanitatis Salernitanum

**Regimen sanitatis Salernitanum**
er et dikt om helse skrevet av leger i Salerno
til Robert Curthose (1051–1134).

Den handler om hygiene og matvaner og var oppdelt i de seks
emnene luft, mat/drikke, søvn/våke, bevegelse/hvile, utskillelse/beholdning og
drømmer/sjelelyster.
Første bokutgivelse kom i 1480 på latin.
Senere kom utgaver på engelsk.
En norsk oversettelse ble gjort 
av Ingjald Reichborn-Kjennerud i 1932.
## Referanser
Leidulf

**Leidulf** er et mannsnavn med opprinnelse i norrøne *leið*, «lei, vei», og *ulfr*, «ulv». *Leiðulfr* var en norrøn form av navnet.

## Utbredelse
*Leidulf* hadde fram til 2014 norsk navnedag 9. oktober.

|}

## Kjente personer med navnet
Personene i listen er ordnet kronologisk etter fødselsår.
* Leidulf Hafsmo (f. 1934), norsk lyriker og musiker
* Leidulv Risan (f. 1948), norsk manusforfatter og regissør
* Leidulf Melve (f. 1972), norsk historiker

## Referanser


## Eksterne lenker
*
Morten Eriksen

**Morten Eriksen** (født 1983) er en norsk fotballspiller som spiller for Vardeneset BK. 

Den 1. desember 2010 forlenget Eriksen kontrakten med Sandnes Ulf. Kontrakten hans strakk seg ut sesongen 2012. Den 13. desember 2011 bestemte Eriksen for å legge opp som fotballspiller for å ta fatt på en karriere som lærer. I  2012 gjorde han comeback for Sandnes Ulf. Han spilte så for Sola i 3.divisjon. 

## Eksterne lenker
*
Ladegården (Bergen)

**Ladegården** er et strøk i Bergen i bydelen Bergenhus. Ladegården grenser i nord til strøket Sandviken, i øst til Skredderdalen og Breistølen (Ladegårdens støl), i sør mot Eidemarken ved Breistølsveien og Krohnengen, mot Stølen langs Ladegårdsgaten til Hans Hauges gate, og i vest mot Skuteviken langs Nye Sandviksveien og forbi Rothaugen tilbake Sandvikens grense.

Ladegården var i middelalderen en del av Bergens takmark, dvs. byens utmark. Gården var klostergods for dominikanerne på Holmen, men kan opprinnelig ha vært en egen gård, kanskje den storgården som i sin tid ga byen navn – Bjørgvin. Tunet på Ladegården lå der Rotthaugskomplekset ligger i dag. Ladegården ble regulert og utbygd som boligstrøk med hovedsakelig småleiligheter fra 1870-årene og frem mot århundreskiftet.

Sandvikskirken, Rothaugen skole, Ladegården sykehjem og Meyermarken ligger innenfor strøkets grenser. Mathismarkens Bataljon er strøkets lokale buekorps. Ved sjøen ligger det verneverdige gamle sjøboder. Bebyggelsen strekker seg svært langt oppover i fjellsiden, og krysser Fjellveien oppe ved lysthuset Mon Plaisir. Strøket omfattes av grunnkretsene Mulen, Breistølen, Absalon Beyers gate, Mathismarken, Sandvikskirken, Rothaugen, Ladegården og Baglergaten med til sammen 3&nbsp;736 innbyggere 1. januar 2014 og et areal på 0,29&nbsp;km².

## Eksterne lenker
* Bergen byleksikon på nett, om Ladegården
* Bergen byleksikon på nett, om Ladegårdsgaten
Proscopiidae

* Hybusinae
* Proscopiinae
* Xeniinae

**Proscopiidae** er en gruppe av rettvingene (Orthoptera)  og tilhører en familiegruppe blant  gresshoppene.  De har ofte blitt regnet som en underfamilie av familien Eumastacidae.

## Utseende
Gjerne ganske store, lange og tynne, pinnelignende gresshopper, grønne eller brune på farge. De ligner på spøkelsesinsekter (Phasmida), men skiller seg fra disse på det kjegleformede hodet og de lange, fortykkede baklårene. Hannene er vanligvis vesentlig mindre enn hunnene. De er vanligvis vingeløse. Hodet er smalt og kjegleformet med runde, litt utstående fasettøyne. Antennene er ganske korte, gjerne litt sigdformede. Kroppen er lang og tynn, pinneaktig. Beina er lange og tynne, baklårene er noe fortykket, bakbeina er formet som hoppebein selv om disse artene gjerne ikke hopper så godt. Bakleggene er piggete.

## Levevis
Proscopiidae er planteetere som kryper langsomt rundt i vegetasjonen. De ligner pinner og er utmerket kamuflert.

## Utbredelse
Familien finnes bare i Sør-Amerika.

## Fossile arter
Inntil nylig hadde denne familien ingen kjente, fossile arter, men i 2008 ble det publisert én art, *[[Eoproscopia martilli]]*, fra tidlig kritt, Brasil (http://www.ingentaconnect.com/content/bpl/pala/2008/00000051/00000002/art00014?crawler=true). Denne har den samme, pinnelignende kroppsformen som de moderne artene, men skiller seg fra dem på at hodet er ganske kort og vingene velutviklede.

## Systematisk inndeling

* ** [[vingede insekter]]** (Pterygota) 
** **[[Neoptera]]** («nyvinger»)
*** **[[Orthopteroida]]**  («gresshoppelignende insekter»)
**** Orden rettvinger (Orthoptera) 
***** Underorden **[[gresshopper]]** (Caelifera) 
****** Overfamilie Eumastacoidea
******* Familie **Proscopiidae** Audinet-Serville, 1838
******** Underfamilie Hybusinae Liana, 1980 – én slekt med 4 arter
******** Underfamilie Proscopiinae Audinet-Serville, 1838 – 22 slekter, 184 arter
******** Underfamilie Xeniinae Liana, 1980 – 3 slekter, 16 arter
******** Ikke plassert til underfamilie: 6 slekter, 11 arter

## Kilder
* Liste over artene, fra Orthoptera Species File Online
* Heads, S.W. (2008) The first fossil Prosopiidae (Insecta, Orthoptera, Eumastacoidea) with comments on the historical biogeography and evolution of the family. *Palaeontology* 51: 499-507.http://www.ingentaconnect.com/content/bpl/pala/2008/00000051/00000002/art00014?crawler=true

## Eksterne lenker
* 
* Bilde av ''Taxiarchus'' sp.
* Norsk Entomologisk forening
Elwy

**Elwy** (walisisk *Afon Elwy*) er en elv i nordlige Wales, og er en sideelv til elven Clwyd. Elwy dannes ved byen Llangernyw hvor tre elver møtes; Cledwen, Collen og Gallen. Den flyter østover gjennom Llanfair Talhaiarn og noen kilometer nedstrøms fra byen møtes den av en sideelv ved navn Aled.

Etter at elven har passert gjennom Bont-newydd vender den seg nordover igjen og flyter gjennom St. Asaph. Den flyter inn Clwyd omtrent midt mellom St. Asaph og Rhuddlan, og elvene strømmer ved siden av hverandre i flere kilometer. Selv om elvens kilde kan være på den nordlige flanken av Moel Seisiog, sørøst for Llanrwst, får elven bare navnet Elwy i landsbyen Llangernyw, der tre elver møtes.

Elwy er også kjent for sitt lakse- og ørretfiske.

## Hvor elven renner

Elvens kilde hevdes blant annet å være på den nordlige flanken av fjellet Moel Seisiog, sørøst for byen Llanrwst, ved kartverket Ordnance Surveys grid referanse SH 853593. Elven får imidlertid bare navnet Elwy i landsbyen Llangernyw, der tre mindre elver, Afon Cledwen, Afon Collen og Afon Gallen, møtes og danner Elwy.

Den renner østover gjennom Llanfair Talhaiarn, og noen kilometer nedstrøms fra denne landsbyen møtes den av en sideelv, elven Aled (Afon Aled), som har sitt utspring i innsjøen Llyn Aled.

Etter å ha passert gjennom landsbyen Bont-newydd, dreier elven nordover igjen og renner gjennom katedralbyen St. Asaph (Llanelwy eller «kirkegården ved Elwy» på walisisk). Den munner ut i elven Clwyd omtrent halvveis mellom St. Asaph og Rhuddlan, og vannet i de to elvene kan ofte sees rennen side om side i flere kilometer.

## Grotter og arkeologiske levninger

En rekke grotter langs den nedre dalen av Elwy er av stor arkeologisk interesse og regnes som en av de viktigste gruppene fra paleolittisk tid (eldre steinalder) og senere grotter og overhengende steinheller på de britiske øyer. Spesielt Bontnewydd-grotten (også omtalt som Pontnewydd-hulen) inneholdt levninger etter neandertalere og er det nordvestligste stedet hvor neandertalere er funnet. Sytten tenner fra minst fem individer ble funnet.

## Sportsfiske
Elwy er også kjent for sitt fiske av sjøørret (*sewin*), og har også en rekke atlantiske laksefisker. Sportsfiskeforeningen Rhyl and St Asaph Angling Association kontrollerer 32 km med elvefiske i elvene Elwy, Clwyd og Aled. I eksempelvis fiskesesongen i 2017 har det vært gode rapporterte fangster av brunørret, hvorav de fleste slippes mer eller mindre uskadd på et frivillig fangst-og-slipp-system. I 2017 ble en villørret på rundt 2,5 kg fanget og sluppet løs på et elveområde i Elwy eid av sportsfiskeforeningen.

## Referanser


## Eksterne lenker
* 
*Fotoer av elven Elwy og omkringliggende områder, *Geograph*
*Gjenstander fra Pontnewydd-hulen
*Rhyl & St Asaph Angling Association
My Special Angel

**«My Special Angel»** er en amerikansk populærmusikksang med melodi og tekst av Jimmy Duncan, publisert i 1957, som først ble gjort kjent av Bobby Helms.

Sangen ble en stor crossover-slager for Helms i 1957. Backingvokalene ble fremført av Anita Kerr Singers.

Den britiske sangeren Malcolm Vaughan spilte inn en versjon i 1957.

«My Special Angel» ble fikk nytt liv i 1968 av The Vogues, en vokalgruppe fra Philadelphia som allerede hadde hatt Top 10-slagere i USA med sangene «You're the One» og «Ten O'Clock World».

## Norske versjoner
Dag Spantell og Yngvar Numme har skrevet norske tekster. Spantells norske versjon bærer tittelen «Du er som sendt fra himmelen». Nummes nlorske versjon har tittelen «De glade 50-åra».

Produsent for Dizzie Tunes' versjon var Øivind Klingberg.

## Listeplasseringer
 

## Referanser
Energileverandør

En **kraftleverandør** er et selskap som handler med energi, som oftest elektrisitet.

## Norge
Den største norske kraftleverandøren er Statkraft, som også er en kraftprodusent.

Norge har fritt valg av kraftleverandør. Opprinnelig var kraftleverandørene til sluttbruker kommunale eller regionale offentlige selskaper, som i en del tilfeller også var produsenter av energi.

## Se også
* Nettselskap

## Referanser
Jueju

***Jueju*** (forenklet kinesisk: 绝句; tradisjonell kinesisk: 絕句; pinyin: *Juéjù*; Wade-Giles: *Chüeh chü*) er en kinesisk dikterisk stilart innen jintishi, eller «moderne shistil». Den var en utbredt stilart blant kinesiske diktere på 400- og 500-tallet i Tangdynastiet.
Fu (Yan’an)

**Fu** (kinesisk: 富县; pinyin: * Fù Xiàn*) er et fylke i provinsen Shaanxi i Folkerepublikken Kina. Det ligger i byprefekturet Yan'an.

Folkemengden var på  innbyggere i 1999.

## Kulturminner
Shihongsigrottene (*Shihong si shiku*) ble i 2006 tilgøyd på Folkerepublikken Kinas liste over kulturminner.

Huleanleggene går tilbake til Daye-eraen (605-617) under Sui-dynastiet, men ble videre utviklet under Tang-, Song-, Yuan- og Ming-dynastiene. Huleanlegget består av i alt syv grotter.

## Referanser
Jake T. Austin

**Jake T. Austin** (født **Jake Toranzo Austin Szymanski** 3. desember 1994) er en amerikansk skuespiller. Han er mest kjent i Norge for rollen som Max Russo, som er den yngste av de tre magikersøsknene i Disneyserien ''Magikerne på Waverly Place''.

Austin begynte sin karriere som skuespiller i 2002, i en alder av 7 år, med roller i ulike reklamer. I 2003 dukket han opp i en sketsj på The Late Show med David Letterman. Austin ble først kjent i 2004, da han fikk en rolle i den animerte serien ''Dora utforskeren''. Austin hadde også stemmen i flere andre animerte prosjekter, inkludert de populære spillefilmene *The Ant Bully, Everyone's Hero* og *Happy Monster Band*. I 2006 fikk Austin hovedrollen i filmen *The Perfect Game*, basert på en sann historie om det første ikke-amerikanske laget som vant Little League World Series i 1957, men filmen ble ikke vist i USA før tre år etter at filmingen var ferdig, på grunn av vanskeligheter med finansiering.

I 2007 begynte Austin det som skulle bli en fruktbar karriere med Disney da han fikk rollen som Chris i Disney Channels film *Johnny Kapahala: Back on Board*. Senere samme år fikk han rollen som det yngste søsken, Max Russo, i TV-serien *Wizards of Waverly Place*, der han spilte mot David Henrie og Selena Gomez. I 2009 fikk Austin hovedrollen som Bruce, en foreldreløs gutt som skjuler mange hunder på et forlatt hotell, i filmen *[[Hundehotellet]]*. Senere samme år, ble *The Perfect Game* vist under Guadalajara International Film Festival. I løpet av sommeren 2009 dukket Austin opp som Max Russo i en crossover-episode av Disney Channel-serien, ''Det søte liv til sjøs'' og i den Emmy-vinnende serien *Wizards of Waverly Place: The Movie*, Disney Channels TV-filmversjon av den populære serien.

I april 2011 hadde Austin rollen som en foreldreløs brasiliansk gutt, Fernando, som ble tvunget til å fange eksotiske fugler, i den animerte spillefilmen ''Rio''. 

Austin snakker flytende engelsk og spansk, og eier hus både i Los Angeles og New York der han bor sammen med sine foreldre, hans yngre søster Ava og familiens to hunder, Bogey og Beju. Hans familie eier en historisk restaurant som heter 'The Clarksville Inn'. Restauranten som ligger i West Nyack, New York, ble opprinnelig åpnet i 1840 som et hotell. Austin har også skrevet og solgt sitt første filmmanus med tittelen «Kings of Suburbia». Austin er opptatt av flere ulike veldedige formål, inkludert Make-A-Wish Foundation, som oppfyller ønskene til barn som har livstruende medisinske forhold, og Starlight Children Foundation, som er dedikert til å forbedre livskvaliteten for barn med kroniske og livstruende sykdommer.

I 2013 spilte han Huck Finn i *Tom Sawyer & Huckleberry Finn*, basert på Mark Twains eventyrroman. Austin spiller i den populære serien *The Fosters*, som et adoptivbarn ved navnet Jesus. I serien har han en tvillingsøster ved navn Mariana, og to adoptivbrødre og en adoptivsøster, Jude, Brandon og Callie.

## Eksterne lenker
* 
*
Iben

**Iben** er et norsk og dansk kvinnenavn og mer sjeldent mannsnavn. Navnet betyr «barlind, bue».

## Etymologi
*Iben* har opprinnelse som en nedertysk kjæleform av mannsnavnet Ivo, som er dannet av gammelhøytyske *íwa*, «barlind, bue».

## Utbredelse
*Iben* er mest utbredt i Danmark, men er ikke blat de mest brukte navnene. *Iben* er også et nokså sjeldent navn i den norske befolkningen, men har vært vanlig i siden 2000-årene og hadde en popularitetstopp med 1 % i 2022.

|}

*Iben* er også brukt som mannsnavn i Norge og Danmark, men svært sjeldent.

|}

## Kjente personer med navnet
Personene i listen er ordnet kronologisk etter fødselsår.
### Kvinner
* Iben Nagel Rasmussen (f. 1945), dansk skuespiller og teaterregissør
* Iben Sandemose (f. 1950), norsk billedkunstner, tegner, illustratør og forfatter
* Iben Qvist (f. 1968), dansk-norsk forfatter og entrepenør
* Iben Hjejle (f. 1971), dansk skuespiller
* Iben Bergstrøm (f. 1989), norsk klesdesigner og markedsfører

### Menn
* Iben Browning (1918–1991), amerikansk forsker

## Referanser


## Eksterne lenker
*
Corregidor

**Corregidor** er en liten, befestet øy i Filippinene. Den ligger ved innseilingen til Manilabukten, ca. 48&nbsp;km vest for Manila. Forvaltningsmessig hører Corregidor imidlertid til Cavite City. Corregidor har form som et rumpetroll. Øyas areal utgjør ca. 5&nbsp;km².

## Historie
### Spanske tid
Øya var bebodd av fiskere allerede før spanjolene fikk herredømmet over Filippinene. I den spanske tiden var det en signalstasjon på øya, og fra her ble det tent et bål for at man i Manila skulle kunne se at det kom hjemvendende skip. I 1795 ble det bygget en flåtehavn på øya, senere fulgt av et marinesykehus og i 1836 ble det bygget et fyrtårn. Den lille byen San Jose på Corregidor utgjorde regjeringssetet på Corregidor.

### Amerikansk tid

Etter USAs overtagelse av Filippinene i 1898 ble øya i 1907 utpekt til militært område, og militærposten fikk navnet Fort Mills. På grunn av sin beliggenhet var den særdeles velegnet til forsvar av Manilabukten og ble fra 1909 befestet med artilleristillinger og bunkere og det ble anlagt veier. Da arbeiderne forlot øya den 15. mars 1912 var den blitt til en militær festning. På grunn av øyas klippefylte natur og disse befestningene blir Corregidor ofte omtalt som "The Rock".

Under den japanske invasjonen i desember 1941 ble øya 21. desember hovedkvarter for den amerikanske marinen i området, som var underlagt general Douglas MacArthur. Tross blokade og heftige bombardementer fra luften kunne Corrigidor holde ut lenge, og avlaste Bataan som siste tilbaketrekningsmulighet for de filippinske og amerikanske styrkene.

11. mars ble general MacArthur tilbakekalt fra Corregidor og evakuert til Australia via Mindenao. Også etter at Bataan falt den 9. april holdt amerikanerne på øya forbitret ut i 27 dager. Den 5. mai innledet 2&nbsp;000 japanere et angrep på øya med støtte fra luften og den følgende dag kapitulerte forsvarerne. Under den japanske besettelsen forble en japansk styrke på omkring 300 mann på øya sammen med ca. 500 krigsfanger.

Under amerikanernes gjenerobring av Filippinene i 1945 ble krigsfangene transportert bort. De amerikanske troppene stod overfor 5&nbsp;000 japanere da de etter frigjørelsen av Luzon og størsteparten av Manila angrep øya den 15. februar 1945. Kampene om Corregidor varte i tolv dager og kostet drøyt 900 ofre på amerikansk side, mens nesten alle japanerne omkom. I 1947 ble øya overtatt av Filippinene.

## I dag
I dag er Corregidor hovedsakelig et historisk minnesmerke. På øyas høyeste punkt står minnesmerke over stillehavskrigen. Med de stadig synlige militære anleggene som f.eks. Malinta-tunnelen, det gamle fyrtårnet og mange parker er Corregidor en av de store turistmagnetene på Filippinene.

## Eksterne lenker
* 
* Corregidor på SNL
Huahujing

***Huahujing*** (kinesisk: 化胡经; pinyin: *Huàhújīng*, W.-G.: *Hua Hu Ching*, «barbaromvendelsesklassikeren») er et daoistisk religiøst kinesisk verk som stammer fra ca. år 300 e.Kr. Det gir en  beskrivelse av den formodentlig legendariske personlighet Laozis misjonsvirksomhet i India. Verker fremstiller buddhismen som om den skulle være en variant av daoismen. 

Verket er kjent gjennom dokumentfunnene i Mogao-grottene ved Dunhuang i provinsen Gansu vest i Kina. 

## Litteratur
* Komjathy, Louis; Daoist Texts in Translation. 2004.
*Liu Yi. "Towards a New Understanding of ''Huahujing'' (The scripture of transforming the barbarians) from Dunhuang"  *[[International Dunhuang Project]] Newsletter* 7. 1997.
*Ni Hua-Ching. *The Complete Works of Lao Tzu: Tao Teh Ching & Hua Hu Ching*, The Shrine of the Eternal Breath of Tao and the College of Tao and Traditional healing, 1979. (New edition SevenStar Communications. 1997. )
*Walker, Brian. *Hua Hu Ching: Unknown Teachings of Lao Tzu*. San Francisco: Harper. 1995. 
* Weinstein, Stanley. 1987. Buddhism under the T’ang. Cambridge: Cambridge University Press.
*Welch, Holmes.  *Taoism: The Parting of the Way*. Boston: Beacon Press. 1957. 
*
Thericleidae

* Afromastacinae
* Barythericleinae
* Chromthericleinae
* Loxicephalinae
* Plagiotriptinae
* Thericleinae

**Thericleidae** er en gruppe av rettvingene (Orthoptera)  og tilhører en familiegruppe blant  gresshoppene.  De har ofte blitt regnet som en underfamilie av familien Eumastacidae.

## Utseende
Middelsstore, kraftige gresshopper, vanligvis grønne på farge med sterkt reduserte eller helt manglende vinger. Noen ser ut som ganske ordinære gresshopper (ligner familien Acrididae), mens andre er sterkt sammenklemt fra sidene, thorax er høyt hvelvet med en skarp kant øverst, og dekker delvis hodet. Også bakkroppen og de meget brede baklårene er sammenklemt fra sidene. Hunnen er gjerne omtrent dobbelt så stor som hannen.

## Levevis
Thericleidae er planteetere, og kan vanligvis leve på en rekke ulike plantearter (polyfage). Livssyklusen deres følger gjerne regn- og tørketider, slik at eggene klekkes når regnet kommer, de kan da ha ligget opptil 8 måneder. Hunnen legger gjerne eggene i små klynger på opptil seks egg, med flere uker mellom hver klynge.

## Skadedyr
Et par arter har forårsaket betydelig skade i furu-plantasjer i Øst-Afrika ved at de snaugnager trærne slik at de tørker ut og dør. Furu er ikke et innfødt treslag i dette området, disse gresshoppene lever normalt på andre, lokale planter, men er i stand til å utnytte furua svært effektivt som matkilde.

## Utbredelse
Familien finnes bare i Afrika.

## Fossile arter

## Systematisk inndeling

* ** [[vingede insekter]]** (Pterygota) 
** **[[Neoptera]]** («nyvinger»)
*** **[[Orthopteroida]]**  («gresshoppelignende insekter»)
**** Orden rettvinger (Orthoptera) 
***** Underorden **[[gresshopper]]** (Caelifera) 
****** Overfamilie Eumastacoidea
******* Familie Thericleidae Burr, 1899
******** Underfamilie Chromthericleinae Descamps, 1977 – 3 slekter, 10 arter
******** Underfamilie Thericleinae Burr, 1899 – 27 slekter, 114 arter
******** Underfamilie Afromastacinae Descamps, 1973 – 17 slekter, 66 arter, sørlige Afrika
******** Underfamilie Barythericleinae Descamps, 1973 – bare én art, sørlige Afrika
********* *[[Barythericles pumilus]]* (Karny, 1910)
******** Underfamilie Loxicephalinae Descamps, 1977 – én slekt med tre arter, Vest-Afrika
********* Slekten *[[Loxicephala]]* Descamps, 1977
******** Underfamilie Plagiotriptinae Bolívar, 1914 – 8 slekter, 19 arter

## Kilder
* Liste over artene, fra Orthoptera Species File Online
* Schabel, H.G. (2006) Forest entomology in East Africa: forest insects of Tanzania. http://books.google.no/books?id=_bPGOa1FiDQC&pg=PA71&lpg=PA71&dq=Thericleidae&source=bl&ots=a6gag1E2mm&sig=73e998HQYcMFlF3BwlgUKInn84c&hl=no&ei=OtTOSpXHEYjJ-QaljbCPAw&sa=X&oi=book_result&ct=result&resnum=1#v=onepage&q=Thericleidae&f=false

## Eksterne lenker
* 
* Norsk Entomologisk forening
Stig Roar Husby

**Stig Roar Husby** (født 12. september 1954 i Trondheim) er en norsk tidligere langdistanseløper. Han representerte Strindheim Idrettslag og IL i BUL. Husby deltok i sommer-OL for Norge i 1984 i Los Angeles, men fullførte ikke maratonløpet.

Husby er i dag trener i Nesodden Idrettsforening.

## Medaljer i norske mesterskap

## Referanser




## Eksterne lenker
*
Håkon Gundersen

**Håkon Gundersen** (født 27. mars 1954 i Kristiansand) er en norsk filmprodusent, regissør, forretningsmann og forfatter. Han er utdannet sosiolog og har gitt ut en rekke bøker på Pax forlag om sosiologiske og samfunnsvitenskaplige emner. Han var med og startet Fagbevegelsens Forskingssenter på 1980-tallet.

Gundersen startet også Viking Film og senere Raven Star Productions. I 1985 var han co-produsent på *[[Revolution]]* og i 1986 på *[[Flight of the Navigator|Flight of The Navigator]]*. Så ble han produsent av *[[The Order of Things]]* i Los Angeles, og i 1990 var han produsent på Sovjetunionens siste spillefilm, *[[Red Mob]]*. 

På spillefilmen *[[Svik (film)|Svik]]* er han både manusforfatter, regissør og produsent. 

I 1993 etablerte Gundersen Mobile Media Company. Firmaet jobbet med programvareutvikling og var i en periode verdsatt til flere milliarder kroner. Gundersen hadde på et tidspunkt aksjer til en verdi av 700 millioner kroner. Gundersen var også med på å etablere det kirurgiske simulatorselskapet SimSurgery.

Gundersen er gift med forfatteren Bente Lohne.

## Forfatterskap
Gundersen har gitt ut flere samfunnskritiske bøker på Pax forlag. I *NSB med Linjegods i lasten* angrep han rasjonaliseringstiltak i NSB/Linjegods. I *Televerket med knute på tråden* angrep han rasjonalisering og automatisering av telefonsentraler i Televerket, i *Blow out! : norsk oljepolitikk : penger foran sikkerhet?* problematiseres sikkerhet og beredskap innen oljesektoren, og i *Spillet om atomkraften* beskrives hvordan sterke krefter i Norge jobber for å innføre atomkraft.

## Bibliografi
* *NSB med Linjegods i lasten* &ndash; sakprosa (1975)
* *Televerket med knute på tråden* &ndash; sakprosa (1976)
* *Industri i distrikts-Norge : en kommentert bibliografi* &ndash; sakprosa (1976), medforfatter
* *Blow out! : norsk oljepolitikk : penger foran sikkerhet?* &ndash; sakprosa (1977)
* *Spillet om atomkraften* &ndash; sakprosa (1977), medforfatter
* *Bordet fanger* &ndash; roman (1979)
* *Nordsjøtragedien* &ndash; sakprosa (1980), redaktør
* *Jernbanen i Norge* &ndash; sakprosa (1980), medforfatter
* *Trygd i Norge : en kommentert litteraturoversikt* &ndash; sakprosa (1980), medforfatter
* *Samferdsel i Norge* &ndash; sakprosa (1983)
* *TV 2 og den nye mediesituasjonen i Norge* &ndash; sakprosa (1984)
* *På gyngende grunn : kontraktørvirksomheten i byggebransjen* &ndash; sakprosa (1984), medforfatter
* *Den digitale revolusjon* &ndash; sakprosa (1995)

## Referanser


## Eksterne lenker
* Kaja Korsvold: ''En mester i filmfinansiering''. Artikkel i Aftenposten Kultur 7. oktober 2009 side 6
* Håkon Gundersen på IMDB
Feng Zikai

**Feng Zikai** (kinesisk: 丰子恺; pinyin: *Fēng Zǐkǎi*; født 9. november 1898 i Tongxiang i provinsen Zhejiang i Kina, død 15. september 1975) var en kinesisk kunstkritiker, maler og karikaturtegner.

Han regnes, sammen med Ye Qianyu og Zhang Leping, som en av grunnleggere av moderne kinesisk karikaturtegning. 

## Referanser


## Litteratur
* Geremie R. Barmé: *An Artistic Exile: A life of Feng Zikai (1898–1975)*, Berkeley, University of California Press, 2002.
Messiah’s Kiss

**Messiah's Kiss** er et heavy metal-band fra Tyskland, startet i 2001.

Bandet består av den amerikanske vokalisten Mike Tirelli, de britiske brødrene Jason Banks og Wayne Banks på gitar og bassgitar, samt Georg Kraft på gitar og Eckhard Ostra på trommer.

## Diskografi
*2002: *Prayer For The Dying* (Steamhammer) 
*2004: *Metal* (Steamhammer) 
*2007: *Dragonheart* (Steamhammer)

## Medlemmer
*Mike Tirelli – Vokal
*Georg Kraft – Gitar 
*Jason Banks – Gitar
*Wayne Banks – Bassgitar
*Eckhard Ostra – Trommer

## Eksterne lenker
* 
* 
*
Lov (jus)

**Lov** er innenfor norsk juridisk terminologi begrepet som brukes om en formell, skrevet lov, det vil si en tekst som er gitt lovskraft av et rettssystems lovgiver. En lov gir uttrykk for rettsregler vedtatt av det organet som i et samfunn er bemyndiget til å vedta lover. I et demokratisk land er dette identisk med en folkevalgt forsamling. I Norge er det Stortinget som vedtar lover. Slik kan man si at en lov er politikk uttrykt i fast form og retningsgivende for hva som skal være gjeldende rett inntil man eventuelt endrer den eller erstatter den med en ny.

Det er viktig å skille mellom lovregler og moralske regler som man skal eller bør følge av moralske/etiske grunner. Lovregler er gjerne utformet med størst mulig nøyaktighet (fjerne all tenkelig tvil) i å beskrive forpliktelser. Lovgivning handler derfor om hva man skal/kan/må gjøre og hva man ikke skal/kan/må gjøre, mens moral og etikk heller handler om hva man bør og ikke bør.

## Se også

* Norges lover
* Lovtekst
* Rettsregel
* Forskrift

## Fotnoter

## Referanser


## Litteratur
* Hoel, Jan, red. (2012): ''Juridisk terminologi i noen språk i Norge – status og utfordringer'' (PDF), Foredrag fra et seminar i Tromsø i november 2011, *Språkrådet*
Erik Lönnroth

**Nils Erik Magnus Lönnroth** (1910–2002) var en svensk historiker og leder av Svenska Akademien fra 1962 (stol nummer 10). Erik Lönnroth var en av de mest betydningsfulle svenske historikerne på 1900-tallet.

Lönnroth avla studentekamen ved Högre latinläroverket i Göteborg 1928 og ble immatrikulert ved Göteborgs högskola på høsten 1928. Han ble fil. dr. og dosent vid Göteborgs högskola 1934 og var professor ved Uppsala universitet 1942-53, samt ved Göteborgs universitet 1953-77. Han ble innvalgt i 1973 som leder av Kungliga Vetenskapsakademien.

Han ligger begravet på Östra kyrkogården i Göteborg.

## Bibliografi (utvalg)
* *Sverige och Kalmarunionen: 1397&ndash;1457* (doktorsavhandling 1934, nyutgitt 1969)
* *Statsmakt och statsfinans i det medeltida Sverige* (1940, nyutgitt 1984)
* *En annan uppfattning: Essayer* (1949)
* *Den stora rollen: Kung [[Gustav Ⅲ av Sverige|Gustaf III]] spelad av honom själv* (1986)

## Referanser


## Eksterne lenker
* Peter Englunds inntredelsestale i Svenska akademien om Lönnroth
Mahmoud Dowlatabadi

**Mahmoud Dowlatabadi** (محمود دولت‌آبادی), også transkribert som **Mahmud Doulatabadi** (født 1. august 1940 i Dowlatabad i Khorasan i Iran) er en iransk forfatter og skuespiller.

Han er særlig kjent for romanen *Kalidar*.

## Hans liv
Mahmoud Dowlatabadi regnes som en av Irans mest kjente forfattere av nyere prosalitteratur. Han ble født i 1940 i landsbyen *Doulatabad*, i provinsen *Khorâsân*, øst i Iran. Selv om han kom fra relativt enkle kår, stiftet han tidlig bekjentskap med den klassiske persiske litteraturen og diktere som Ferdousi, Sa'di og Hâfez. I barneårene ble han nødt til arbeide som sauegjeter, landsbruksarbeider, skomakerhjelp i farens verksted, sykkelmekaniker, bomullsvasker og frisør for å skjøte på familiens økonomi. Deler av ungdomsårene tilbrakte han som skuespiller på teaterscenene i Teheran.
 
Dowlatabadi er i stor grad selvlært. Han har skrevet flere romaner, fortellinger, teaterstykker og essayer, både litteraturkritiske og politiske. Han satt fengslet som politisk fange i årene 1975 til 1977, mens sjahen Mohammad Reza Pahlavi fortsatt satt ved makten i Iran.

## Hans verk
Dowlatabadis realistiske skrivemåte kombinerer den persiske, poetiske tradisjonen med dagens mer direkte hverdagsspråk. Hans hovedverk er den monumentale sagaen *Kelidar* på rundt 3000 sider. Boken ble utgitt i flere bind i perioden 1978 til 1983 og skildrer livet til kurdiske nomader og bønder i en sultrammet landsby – også den i provinsen *Khorâsân* – på midten av 1940-tallet.

Romanen *Jâ-ye khâli-ye Soluch* (på norsk: *Den tomme plassen etter Soluch*) (uttales: *Sålutsj*) ble første gang utgitt i 1979, like etter at Den islamske revolusjonen (1979), og har siden kommet i minst åtte opplag. I boken beskriver Dowlatabadi forfallet i livet på den iranske landsbygden på 1960-tallet. Sjahen hadde innført sin *Hvite revolusjon*, der modernisering av landbruket var et sentralt tiltak. Det førte imidlertid til forfall av det tradisjonelle landsbruket med sitt sinnrike underjordiske vanningssystem, *qanât* eller *kâhriz*. Disse hadde i generasjoner ført vannet fra fjellene, i lukkete kanaler under bakken, frem til husholdninger og åkrer. Da føydalherrene reiste inn til hovedstaden Teheran for å bekle nyopprettede stillinger i landsbruksdepartementet, var det ingen som lenger tok ansvaret for vedlikehold av vanningskanalene eller sørget for bøndene i dårlige tider.

## Oversettelser

Romanen *Jâ-ye khâli-ye Soluch* er oversatt til en rekke vestlige språk: 

* Tysk: *Der leere Platz von Ssolutsch*, oversatt av Sigrid Lotfi, Unionsverlag, 1991.
* Svensk: *Den tomma platsen*, oversatt av Stefan Lindgren, Ordfront, 1999.
* Engelsk: *Missing Soluch*, oversatt av Kamran Rastegar, MelvilleHouse, 2007.
* Norsk: *Den tomme plassen etter Soluch*, oversatt av Nina Zandjani, Solum forlag, 2008.

## Referanser


## Kilder
* Nina Zandjani, **Forord**, i *Den tomme plassen etter Soluch*, Solum forlag, 2008

## Eksterne lenker
* 
*
Thor Odegard Omejer

**Thor Odegard Omejer** (1887–1979) var en norsk major, leder innen den frivillige forsvarsbevegelsen og konsul for Ontario under det meste av den andre verdenskrig.

## Liv og virke
Han ble født i Fargo i Dakotaterritoriet i USA som sønn av de norske utvandrerne Anna Sophie, født Omejer, og John T. Odegard (opprinnelig Øy-Øygare fra Lom). Familien vendte hjem til Norge med en stor formue i 1899, da han var 12 år gammel. 

Han overtok Ask gods på Ringerike etter sin far i 1910 og solgte gården i 1917. Han var «så formuende at han ikke trengte å bekymre seg for inntektsbringende karriere».

Han giftet seg i 1917 med Ester Andresen, søster av Johan H. Andresen.

### Militærtjeneste og frivillig militæropplæring
Han var utdannet fra Krigsskolen og ble vernepliktig offiser, fra 1930 med kapteins grad. Omejer reiste mye rundt i Europa, Amerika og Asia. Han støttet Fridtjof Nansens fredsarbeid og ble sekretær i Den norske forening for Nationernes Liga.

Han var formann i Vernepliktige Officerers Forening fra 1929 til 1932, og den som foreslo at foreningen skulle ha et motto. Dette ble *Pro Patria*, som betyr «For fedrelandet». Senere ble Omejer redaktør for foreningens medlemsblad, som heter nettopp *Pro Patria*. Han var også fungerende ordfører i Norges Leidangs Lag (Leidangen) fra 1933 til 1934 og virksom innenfor Norges Forsvarsforening og Samfundsvernet.

Han interesserte seg også for det norrøne og skrev to artikler om kulturutveksling mellom Norge og Færøyene i tidsskriftet *[[Ragnarok (tidsskrift)|Ragnarok]]*.

Han oppholdt seg i USA da Norge ble angrepet i 1940. Han meldte seg straks til tjeneste for ambassaden i Washington, D.C.

På Norsk Luftfartsmuseum i Bodø er det utstilt en duk hvor signaturene til hundrevis av norske soldater fra Little Norway er brodert. I midten av denne duken er fire navn brodert i sirkel: kong Olav, kronprinsesse Märtha, Ole Reistad og Thor Odegard Omejer. Bakgrunnen for dette var at kaptein Omejer under krigen fra sin base i Canada var rekrutteringssjef for Luftforsvaret, som den gang het Flyvåpenet.

Han ble utnevnt til ridder av St. Olavs Orden og ridder av Den islandske falkeorden og mottok flere æresbevisninger fra den frivillige forsvarsbevegelsen i Norden.

Han ble boende i Canada etter krigen og døde i Toronto i 1979.

## Referanser
Bantusomaliere

**Bantusomaliere** (også kjent som *Jareer* eller *Gosha*) er en etnisk minoriet i Somalia. De bor for det meste sør i landet, og nedstammer fra slaver som ble brakt nordover av arabiske slavehandlere fra det som i dag er statene Tanzania, Malawi og Mosambik. Bantuer er etnisk, fysisk og kulturelt forskjellig fra somaliere.